Nr. L 118/60 De Europæiske Fællesskabers Tidende 1. 5. 85 RÅDETS FORORDNING (EØF) Nr. 1132/85 af 30. april 1985 om åbning, fordeling og forvaltning af et fællesskabstoldkontingent for friske druer til spisebrug, henhørende under pos. ex 08.04 A I i den fælles toldtarif, med oprindelse i Cypern (1985) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag: fra Kommissionen, og ud fra følgende betragtninger : I artikel 2 i Rådets forordning (EØF) nr. 3700/83 af 22. december 1983 om fastsættelse af den ordning, der skal anvendes' på samhandelen med republikken Cypern efter den 31. december 1983 ('), ændret ved forordning (EØF) nr. 3628/84 (?), er det fastsat, at der skal åbnes et fællesskabstoldkontingent på 7 500 tons friske druer til spisebrug, henhørende under pos. ex 08.04 A I a) og b) i den fælles toldtarif, med oprindelse i Cypern, med en told på 40 % af satsen i den fælles toldtarif, for perioden fra den 8. juni til den 31. juli 1985 ; det pågældende fællesskabstoldkontingent bør derfor åbnes for denne periode ; der bør navnlig skabes sikkerhed for lige og fortsat adgang for alle Fællesskabets importører til nævnte kontingent samt anvendelse uden afbrydelse af de satser, der er fastsat for nævnte kontingent ved enhver . indførsel af de pågældende varer i alle medlemsstater, indtil kontingentet er opbrugt ; et system for udnyt- telse af fællesskabstoldkontingentet på grundlag af en fordeling mellem medlemsstaterne synes at ville respektere det nævnte kontingents fællesskabskarakter med hensyn til de ovenfor fremførte principper ; for bedst muligt at svare til den faktiske udvikling på markedet for de pågældende varer, skal denne forde- ling foretages i forhold til medlemsstaternes behov, der på den ene side beregnes på grundlag af de statistiske oplysninger vedrørende indførsler fra Cypern i en repræsentativ referenceperiode, og på den anden side på grundlag af de økonomiske udsigter for den pågæl- dende kontingentperiode ; i det foreliggende tilfælde giver imidlertid hverken Fællesskabets eller nationale statistikker detaljerede oplysninger om de pågældende varer, og der kan ikke forud fremsættes holdbare beregninger over indførs- lerne ; herefter forekommer det hensigtsmæssigt at opdele kontingentet i indledende kvoter, hvorved der tages hensyn til mulighederne for disse varers opta- gelse på de forskellige markeder ; () EFT nr. L 369 af 30. 12. 1983, s. 1. (?) EFT nr. L 335 af 22. 12. 1984, s. 6. for at tage hensyn til udviklingen for så vidt angår indførslerne af de pågældende varer i de forskellige medlemsstater, bør det samlede kontingent deles i to dele, idet den første del fordeles mellem medlemssta- terne, og den anden del udgør en reserve, der senere skal dække behovet i de medlemsstater, der har opbrugt deres indledende kvote ; for at yde importø- rerne i hver medlemsstat en vis sikkerhed, bør den første del af fællesskabskontingentet fastsættes på det niveau, der i det foreliggende tilfælde kunne ligge på 86 % af det samlede kontingent ; medlemsstaternes indledende kvoter kan opbruges mere eller mindre hurtigt ; for at tage hensyn til dette og for at undgå enhver afbrydelse er det vigtigt, at hver medlemsstat, der næsten fuldstændigt har opbrugt sin indledende kvote, trækker en supplerende kvote på reserven ; hver medlemsstat skal trække på denne reserve, når hver af dens supplerende kvoter er fuld- stændigt opbrugt, og dette så mange gange som reserven tillader det ; de indledende kvoter og supple- rende kvoter skal være gyldige indtil slutningen af kontingentperioden ; denne form for forvaltning kræver et snævert samarbejde mellem medlemsstaterne og Kommissionen, som især skal kunne følge udnyt- telsesgraden af det samlede kontingent og underrette medlemsstaterne herom ; såfremt der på en bestemt dato i kontingentperioden findes en betydelig rest af tildelingen i en af medlems- staterne, er det nødvendigt, at denne stat tilbagefører en væsentlig del heraf til reserven for at undgå, at en del af fællesskabskontingentet forbliver uudnyttet i en medlemsstat, medens det kunne anvendes i andre medlemsstater ; da kongeriget Belgien, kongeriget Nederlandene og storhertugdømmet Luxembourg er forenet i og repræ- senteres af Den økonomiske union Benelux, kan enhver disposition vedrørende forvaltningen af de kvoter, der tildeles nævnte økonomiske union, træffes af et af dets medlemmer — UDSTEDT FØLGENDE FORORDNING : Artikel 1 Fra den 8. juni til den 31. juli 1985 suspenderes satserne i den fælles toldtarif delvis for nedennævnte varer med oprindelse i Cypern til den for hver vare angivne størrelse, inden for et fællesskabstoldkontin- gent på 7 500 tons: